Portal de comerços i serveis: de gener 2015\nNou menú al Restaurant Santa Coloma de Farners, Àgora\nVine i prova el nostre nou meú d'ivern, amb plats elavorats amb productes locals i marinats amb els millors vins de la nostre terra.\nPublicat per Serveis Actius a 18:35 Cap comentari:\nEtiquetes de comentaris: Àgora, Nou menú al Restaurant Santa Coloma de Farners\nArquitectes Lloret, Q Arquitectura, és un taller d’arquitectura i urbanisme ubicat a Lloret de Mar a la comarca de la Selva.\nEls nostres projectes poden ser tant per a reformes, obra nova o infrastuctures públiques.\nEtiquetes de comentaris: Arquitectes Lloret, Q Arquitectura\nRestaurant a Santa Coloma de Farners, Restaurant Àgora\nRestaurant a Santa Coloma de Farners, Restaurant Àgora, especialistes en restauracío, on podras degustar els millors plats de la cuina casolana i més moderna.\nUbicats a Santa coloma de Farners capital de la comarca de la Selva.\nPublicat per Serveis Actius a 19:56 Cap comentari:\nEtiquetes de comentaris: Restaurant a Santa Coloma de Farners, Restaurant Àgora\nClínica dental en Lloret de Mar, INSTITUT CATALÀ D’ ESPECIALITATS ODONTOLÒGIQUES (I.C.E.O), especialistas en:\nCirugía máxilofacial y plástica de la cara y el cuello\nEtiquetes de comentaris: Clínica dental en Lloret, I.C.E.O\nAdvocats a Lleida, Prats Advocats, va esser fundat l'any 2007 per l'advocada de Lleida Neus Prats Mestre. Esta format per un equip jurídic d'alta especialització entre els que destaquen els advocats Xavier Prats i Juan i Almudena González Jimenez.\nPublicat per Serveis Actius a 19:49 Cap comentari:\nEtiquetes de comentaris: Advocats Lleida, Prats Advocats\nCentre estètica Cardedeu, BDEPIL, oferta 26/01/2015\nUs adrecem les ofertes d’aquesta semana perquè les aprofiteu i les gaudiu quqn volgueu, teniu 3 mesos per demanar l’hora.\n1 sessió engonals brasileres i aixelles………………. Per només 59,00€\nAprofita per fer-te un repàs o per posar-te a punt de cara a l'estiu\nAbonament plataforma oscil.lant i vibratoria…………….…………………………………….…. Per només 27.00€\nPosa't en forma ara, no esperis més\nTractament body vinum mask …………………..……..Per només 19.50€\nMascareta corporal reafirmant, tonificant i nutritiva\nEtiquetes de comentaris: BDEPIL, Centre estètica Cardedeu\nCentre estètica Cardedeu, BDEPIL, ofertes setmenals\n12 tractaments reductors……………………………………………. Per només 59,00€\n4 Sessions de electroestimulació+4 sessions de pressoteràpia amb infrarrojos+4 sessions de plataforma vibratòria\nElectroestimulació: tonifiquem la musculatura sense anar al gimnàs.\nPressoteràpia: Aquest tractament s’aplicamitjançant unes fundes que es col.loquen a ales cames i abdomen.S’inflen progressivament realitzant un massatge drenant que, a mes d’eliminar la retenció de líquids , ens ajuda a desfer-nos de toxines acumulades en l’organisme i estimula el sistema limfàtic. Acompanyat de la calor dels infrarrojos metabolizem els greixos i els eliminem.\nPlataforma vibratòria/oscil.lant s’encarrega de tonificar els teus músculs i fer que la teva pell estigui més tonificada.Aquest es un mètode innovador que millora el teu rendiment físic i et muscula sense gaire esforç.\nDieta personalitzada …………….……………………………………. Per només 22.00€\nInclou 1ª visista ( test antropométric+entrevista), el.laboració de la dieta personalitzada mensual i seguiment durant un mes.\nTractament Flash vitamines…………………………………………..Per només 27.00€\nTractament instantani de bellesa.\nTot un coctel de vitamines amb el seus poders antioxidants que neutralitzen els efectes tòxics de la nosta pell\nPublicat per Serveis Actius a 14:02 Cap comentari:\nEtiquetes de comentaris: BDEPIL, Centre estètica Cardedeu, ofertes setmenals\nCentre d’estètica a Cardedeu, amb tot tipus de tècniques per millorar la imatge.\nTractaments corporals, facials, manicures, pedicures, depilació cera, Ipl, massatges, neteges de cutis, tractaments reafirmant, lluminositat, especial esdeveniment puntuals.\nCremes personalitzades amb diagnòstic amb els nostres professionals\nPíling corporal i facial amb ultrasò i manual Scrub papaia.\nNutricionista titulada en el propi centre. Dietes personalitzades.\nÒptica Sabadell, Òptica Unio\nÒptica a Sabadell, Òptica Unio, especialitzada en primeres marques a Low Cost.\nEtiquetes de comentaris: Òptica Sabadell, Òptica Unio\nRestaurant Santa Coloma de Farners, Àgora, ofereig una amplia carta de plats i menús.\nLa nostra màxima és que els nostres clients siguin tractats amb professionalitat i calidesa.\nPublicat per Serveis Actius a 10:53 Cap comentari:


Villa 82 Marbella Espanya - Ofertes d'hotels amb els MILLORS DESCOMPTES EN LÍNIA\nCalle Ruiz Picasso, Nueva Andalucia, Marbella, Espanya, 29660 - Veure al mapa\nMés informació sobre Villa 82\nSituat en el cor de Nueva Andalucia, Villa 82 és un lloc ideal des d'on descobrir Marbella. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Villa 82 és compromet a que la seva estada sigui el més còmoda possible. L'hotel ofereix accés a una gran gama de serveis, inclosos transport hotel/aeroport, instal.lacions de barbacoa.\nL'ambient de Villa 82 es reflexa en cada habitació. piscina privada, aire condicionat, balcó/terrassa, aparell de televisió LCD/pantalla de plasma, TV satèl•lit/cable són només algunes de les comoditats a la vostra disposició. Durant el dia podeu gaudir de l'atmòsfera relaxant de camp de golf (a 3 km), piscina exterior, jardí. Sigui quin sigui el motiu del seu viatge, Villa 82 és una selecció idònia per a la vostra estada a Marbella.


A la caputxina!: d’agost 2014\nSanta Teresa de Jesús Jornet i Ibars\n2 Te 2, 13a.14-17/Sl 95/Mt 23, 23-26\nAra entendràs, bona filla meva, per què l’ànima que ha escollit l’amor diví no pot restar egoistament en el Cor de Jesús, sinó que se sent abrusada també per la caritat vers els germans, que amb freqüència fa que l’ànima es fongui d’amor.\nPerò, com pot passar això? Filla, no és difícil d’entendre-ho, ja que l’ànima, al no viure ja de la seva pròpia vida i viure de Jesús, que viu en ella, deu sentir, voler i viure dels mateixos sentiments, desigs i vida que Ell viu en ella. I tu saps... de quins sentiments i de quins desigs, vers Déu i vers la humanitat, estava i està animat el Cor d’aquest diví Mestre.\nAquest fragment d’una carta de sant Pius de Pietrelcina a les germanes Campanile (31 de maig de 1918) penso que pot ajudar-nos a veure el que hi ha darrera de les invectives contra els fariseus i els mestres de la Llei, que tant ahir com avui, potser avui de forma més especial, sentim de llavis del Senyor Jesús.\nÉs terriblement fàcil acomodar-nos en mil i una seguretats. Estem pastats de tal manera que cercar i aferrar-nos a allò que ens dóna la sensació de “lliçó apresa”, de “camí assolit”, de “feina feta”, i si pot ser amb poc esforç, és connatural a nosaltres. És la nostra tendència natural. Per això una “fe de manual”, que em digui quants cops haig de resar al dia, quantes vegades haig de dejunar, quantes vegades haig de fer almoina o haig de perdonar el meu proïsme és el que cerquem. Per això: Deixa’m resar cinc cops al dia i no em demanis que t’hagi d’aguantar els teus canvis d’humor; deixa’m dejunar tots els divendres, però no em demanis que accepti que haig d’estimar aquell que em fa la guitza... Els fariseus i els mestres de la Llei del nostre Evangeli d’avui també eren experts en comptar, apamar i limitar què havien de donar com a delme de tot el que tenien... convençuts com estaven (i la Llei, presa literalment els emparava) que feien el correcte. Però Jesús els sorprèn, com també a nosaltres. Ens demana d’obrir el camp de la nostra visió, no permetre que l’arbre ens espatlli la contemplació de tot el paisatge, i veure les coses des d’una altra perspectiva: la de Déu. Ai de vosaltres, que pagueu a Déu el delme fins i tot de la menta, del fonoll i del comí, però no us preocupeu de les exigències més importants de la Llei, com són la justícia, la misericòrdia i la lleialtat. Això és el que havíeu de complir, sense deixar allò altre.\nI tot perquè, per a Jesús, la Llei no és la revelació d’un mer manual d’urbanitat o de conducta, és reveladora de la voluntat de Déu, del que el Pare vol veure viure en el si del seu poble: justícia, misericòrdia i lleialtat. Això, tant les germanes Campanile, per mitjà dels consells del Pare Pius, com santa Teresa de Jesús Jornet que avui celebrem, ho varen descobrir amb escreix. Fou a través de llur relació amb el Crist, a través de l’amor de Jesús, que descobriren quins eren i són els seus sentiments; quina era i és la seva voluntat; quina mena d’amor i sol·licitud era i és la que porta Jesús a estimar-nos bojament i a ensenyar-nos l’amor del Pare. Un amor que no es tanca en si mateix, un amor que sempre s’aboca vers fora, vers l’altre, vers el germà, especialment quan més pobre i més necessitat és aquest. Que puguem acomplir això sense deixar allò altre.\nSuposo que més d’una vegada us heu cabussat dins d’una piscina i heu nedat dintre de l’aigua. Quan hom es cabussa a la piscina tot l’enrenou que hi ha a l’entorn de crits, de rialles... desapareix! Es fa un gran silenci, un silenci quasi absolut. I, amb el silenci, un aïllament quasi total. No sents ningú i l’aigua et fa com d’una muralla que t’aïlla. És com una bombolla de silenci i solitud.\nAquesta és la metàfora que fa servir Joaquín Pérez Azaústre en una novel·la que titula “Los nadadores” per descriure com se sent i es viu la persona avui. Ell diu que és una sensació d’aïllament i solitud, com aquests nedadors que es cabussen dins l’aigua. S’han trencat els lligams sòlids amb els altres, que han passat a ser efímers i trencadissos. I això bàsicament perquè, com ell diu: “vivim en un temps en què res no és creïble. Sempre sospitem que ens enganyen” i, lògicament, això fa que no reaccionem davant de res ni ningú, i els altres tampoc amb nosaltres. I és cert que vivim immergits en la desconfiança, tant si el que ens diuen ens ho diu la TV, com els polítics, com les xarxes socials... sigui qui sigui! I on no hi ha confiança, no hi ha relació; i on la relació no és sòlida, hi ha solitud, aïllament. Com quan estem cabussats dins l’aigua, aïllats i en silenci.\nLa pregària amb què hem començat l’Eucaristia demanava: “Oh Déu... enmig de les coses inestables d’aquest món feu que els nostres cors es mantinguin ferms allí on es troba l’alegria veritable”. Però, és possible trobar aquest lloc? Si el que ens submergeix en l’aïllament és la desconfiança, el que ens en farà sortir ha de ser la confiança. I aquesta confiança sòlida només pot venir de Déu. Però, quan hom s’obre a Déu el problema s’augmenta a l’infinit, perquè ja no es tracta, com diu el novel·lista, d’estar submergit en el silenci i l’aïllament d’una piscina, ni tant sols d’un mar, sinó que es tracta de submergir-te en l’Infinit. Com diu Pau als romans: “Quina profunditat i riquesa en la saviesa i en el coneixement de Déu! Que en són d’incomprensibles els seus judicis i d’impenetrables els seus camins! Qui pot conèixer el pensament de Déu?”. Per tant, el Misteri encara es fa més gran, infinit. Les coses d’aquest món són inestables, per això no ens en fiem, però les de Déu són infinites, inabastables, incomprensibles. Quedem superats!\nÉs el rostre de Jesús, és la persona de Jesús, on l’àncora de la nostra confiança pot mantenir-se ferma. Per això és tant important respondre a la seva pregunta: “I vosaltres, qui dieu que sóc jo?”. En Ell qui està enmig de les coses inestables d’aquest món i es manté ferm i així pot ser allí on es troba l’alegria veritable. I també essent el Messies, el Fill del Déu vivent, la Paraula per la qual van ser fetes totes les coses i que ha penetrat més enllà dels cels. En Ell qui, com diu Pau, habita la plenitud de la Divinitat. Ell és el camí d’accés, la porta oberta al Misteri de Déu. Jesús és la roca enmig de les coses inestables d’aquest món i és el Déu amb nosaltres. La fe en Ell ens fa present el Pare. La fe en Ell ens fa obrir camins de confiança cap els altres.\n“Vivim en un temps en que res és creïble, sempre sospitem que ens enganyen” deia aquest escriptor. Hem de poder trencar aquesta trama. Hem de poder accedir a la realitat i això només ho podrem fer si ens confiem. I només tindrem confiança si tenim raons que la recolzen. I aquesta raó és el que passa en nosaltres quan fem l’aposta per Jesús, el que passa quan vivim com si Jesús realment tingués raó, quan vivim com si realment fos ressuscitat, viu amb nosaltres, i ens fiem de la seva paraula. Aquesta és la raó que avala la nostra confiança. Quan ara i aquí “immediatament” deixem que el Senyor ressuscitat sigui el nostre Senyor.\nPublicat per fra Jacint Duran a 19:14 Cap comentari:\nEn ocasió de la mort del missioner Miguel Pajares, religiós de sant Joan de Déu, s’han fet molts articles, tant sobre la malaltia, l’èbola, com també sobre la personalitat d’aquest missioner i dels missioners en general. En aquest darrer sentit, en un diari d’ampla difusió entre nosaltres, un periodista titulava el seu article sobre els missioners d’aquesta manera: “Déu, l’excusa d’homes bons”. Malgrat dir que els missioners no són mai els primers a abandonar el vaixell, ni ara, amb l’èbola, tampoc no ho faran, i que els missioners es juguen la vida i molts la perden, com Miguel Pajares, l’articulista, en un dels subratllats de l’escrit, diu que, per als missioners, “la fe els empeny a l’Africa i els sosté als mals moments, però no dirigeix els seus actes”. Així, per a aquest periodista, Déu és una simple excusa i, per tant, no el motor real de la decisió de ser missioners. La fe no dirigeix els seus actes. Però aquesta afirmació gratuïta contradiu el que tant aquest missioner com tots els altres diuen. És la fe, i la fe en Jesús de Natzaret, el perquè de la seva opció, i és l’oració el fonament on es recolzen, i és la pertinença a un orde religiós (i a l’Església) el que ha possibilitat i sostingut la seva dedicació als més pobres. “El bon pastor és el que dona la vida per les seves ovelles. I aquest és l’amor que vaig aprendre de Jesús de Natzaret”, diu un missioner.\nHa passat més inadvertida la mort d’una altra missionera, sor Chantal. En un comunicat de les monges Missioneres de la Immaculada, a les quals ella pertanyia, es notifica la seva mort, com el missioner M. Pajares, per estar a prop i servint els malalts. Aquesta monja era africana nascuda al Congo. Després de sortir del seu país va servir de formes diverses, fins que el 2006 va arribar a Libèria i col·laborava en el mateix hospital dels germans de Sant Joan de Déu. I allí, com el missioner, va contreure la malaltia.\nChantal és un gran exemple de com serveixen els missioners a l’Àfrica (a tot arreu): no simplement donant peix, sinó ensenyant a pescar. Abans de ser monja, sor Chantal va rebre els estudis de les monges Missioneres de la Immaculada, com altres noies africanes. I, atreta per la forma de vida d’aquestes monges, va demanar l’ingrés a la congregació. Va rebre la formació i també va aprendre infermeria, i es va preparar en tot el que cal per fer bé les coses. Però, sobretot, va acollir el perquè de la seva opció: la vocació, la crida de Déu, que no era una excusa, sinó la raó real de la seva opció; i també va aprendre a pregar, que és l’autèntica base. Va formar part d’una fraternitat, la seva congregació (i l’Església) que la formà, però sobretot li donà germanes concretes amb qui viure l’ideal evangèlic.\nCertament que, com diu el periodista, i també el papa Francesc, no van fent proselitisme, però sí que anuncien i proposen amb la vida i la paraula l’autèntica raó i el soteniment de tota la seva vida: Jesús ressuscitat i vivent. Com diu el papa Francesc: “Els cristians tenen el deure d’anunciar l’Evangeli, no com qui imposa una nova obligació, sinó com qui comparteix una alegria, assenyala un bell horitzó, ofereix un banquet desitjable. L’Església no creix pel proselitisme sinó per atracció”.\nÉs l’atracció que exerceix Crist, atracció que s’ha de transparentar a través dels creients, de l’Església, i que concreta, fa visible, per què val la pena de donar la vida com ho fan tants missioners, tants creients que s’ho juguen tot a una carta. I no sols és una teoria sinó l’experiència d’una relació personal amb Jesús, que no és una excusa sinó la raó. I la pregària és on es concreta aquesta relació. I la comunitat de creients és el lloc on la trobo i on creix.\nPius XII, quan declarà dogma l’asumpció de Maria, va dir: “Així tal com la gloriosa resurrecció de Crist fou part essencial i trofeu suprem de la victòria absoluta sobre la mort, també aquesta lluita comuna de la Verge i el seu Fill acabaria amb la glorificació del cos virginal, tal com diu el mateix apòstol: ‘Quan això que es consumeix es revestirà d’allò que ja no es consumeix, quan aquesta existència mortal es revestirà d’aquella que és immortal, es complirà allò que diu l’Escriptura: la victoria ha engolit la mort’”.Maria n’és la realització i la prefiguració. Nosaltres estem cridats a compartir aquesta mateixa glòria, que ja ara fem present en la misericòrdia, ja que a través de la pregària li hem obert les portes i en la vida fraterna dels creients atreu cap a Crist aquells que s’hi apropen. Aquesta és la raó de la vida dels missioners, aquesta és la seva força, i ha de ser la nostra.\nPublicat per fra Jacint Duran a 18:07 Cap comentari:\nEz 2, 8-3, 4/Sl 118/Mt 18, 1-5.10.12-14\nUna de les coses que personalment m’atrauen més de la Bíblia és la forma en què els relats, alguns d’ells molt antics i que formen part d’aquesta Paraula de Déu que els cristians hem de mirar d’anar coneixent, d’anar llegint, d’anar meditant tot fent-la nostra, miren d’explicar-nos com és Déu.\nAquest vespre la Litúrgia ens proposa dues lectures que sorprenen pel seu caràcter paradoxal. En la primera, dins la vocació que rep el profeta Ezequiel, trobem aquest episodi estrany de la paraula que és donada al profeta per ser devorada. És un gran contrast que sigui aquest rotlle escrit per dins i per fora amb complantes, amenaces i gemecs ofert al profeta per a ser devorat allò que el faci dir: Jo me’l vaig menjar i el vaig trobar dolç com la mel... quan un esperaria tot el contrari. I més quan, en el nostre dia a dia, sovint experimentem la Paraula de Déu fent tot just el contrari: la llegim, preguem amb ella... però, quan la prenem seriosament, sovint ens regira l’estómac, la trobem amarga o dura de pair, perquè trobem que ens parla clar, que no ens amaga els defectes i això, diguem-ho ras i curt, no ens agrada gens ni mica. Crec que l’autor bíblic, que era creient, tot explicant-nos el cas d’Ezequiel devia estar compartint amb nosaltres la seva pròpia experiència profundament espiritual. Com en el cas d’Ezequiel, qui haurà de predicar paraules dures per un poble que ha abandonat el seu Déu, la Paraula és mel perquè tot i ser dura és una paraula adreçada a la nostra guarició. Mala comparació és com aquell xarop horrible que potser ens donaven de petits, però que era la nostra salvació, la nostra salut. Per al creient, a voltes la Paraula de Déu pot ser dura d’encaixar, però ens hi va la vida menjar-la, devorar-la, fer-la nostra... sols així esdevindrà mel per a nosaltres també.\nL’Evangeli encara ho complica més. Perquè Jesús, amb les seves paràboles i comparacions, sovint també ens mostra un Pare que és tot paradoxa. Qui és el més important en el Regne del cel? Demanen els deixebles. A Mateu no sembla que sigui una pregunta semblant a: Sóc jo, Senyor, el qui seuré a la teva dreta? Sinó com si els deixebles volguessin saber de veritat quina mena de jerarquització hi haurà en aquest Regne que tothom espera, quins valors hi regiran. I la resposta de Jesús sorprèn, perquè tothom esperaria un: Serà Moisès, el meu gran legislador a qui heu d’obeir... Seran Samuel i Elies, els grans profetes de l’antigor que us van dir què m’agradava... però no, Jesús diu: Us ho dic amb tota veritat: Si no us torneu com els nens, no entrareu al Regne del cel. La preocupació del Pare no sembla ser allò d’anar despatxant cartes ministerials després d’aprovades les oposicions corresponents, sinó que tu i que jo canviem del tot el nostre cor, siguem com els nens, no en la malícia (que en tenen i molta), sinó en aquest dependre completament de l’amor del Pare, esperar-ho tot d’Ell i només d’Ell. Perquè el més important en el Regne del Cel som tu i jo... que som, en tant que som tu i jo, únics i insubstituïbles, estimats personalment per Déu, el Pare, fins el punt de donar-nos el Seu Fill estimat Jesús. El Pare, a més, no mira els grans d’aquest món, sinó els petits; per això Jesús encara reblarà: Sobretot no menyspreeu cap d’aquests petits, perquè acollir-ne un sol d’ells, és acollir Déu mateix.\nApropem-nos confiadament en aquesta Eucaristia a aquest Déu que trenca esquemes tot estimant-nos entranyablement. I avui, que Jesús també se’ns dóna del tot a través del Seu Cos i la Seva Sang, mengem-lo perquè la seva dolçor canviï radicalment el nostre cor i el faci més com el Seu.\nPublicat per jesuscaputxi a 0:13 Cap comentari:\nDiumenge XIX, 10 d’agost de 2014\n1 Re 19, 9a.11-13a/Sl 84/Rm 9, 1-5/Mt 14, 22-33\nHi hagué un home, potser com tu i com jo, zelós de Déu fins a l’extrem.\nHi hagué un home, potser com tu i com jo, capaç de fer qualsevol cosa pel seu Déu, fins al punt de convertir-se en jutge implacable dels altres i, probablement, amb tota la raó.\nHi hagué un home, potser com tu i com jo, amb una confiança tan forta en sí mateix que fou capaç d’enfrontar-se, ell tot sol, a quatre-cents altres homes que reclamaven, com ell, la professió de profeta, de comunicadors únics de la paraula de Déu.\nHi hagué un home, potser com tu i com jo, que arrauxat per les seves profundes conviccions, sortí vencedor dels seus enemics i tothom va haver de reconèixer que ell tenia raó, que ell era el veritable profeta.\nHi hagué un home, potser com tu i com jo, que malgrat tot el seu poder, totes les seves conviccions, tota la seva fermesa... tingué por.\nHi hagué un home, potser com tu i com jo, que quan tingué por, fugí i s’amagà de tothom, perquè temia per la seva vida i havia descobert que estava sol en la seva lluita...\nPerò davant de la por i del dubte, davant de la seva fragilitat, és cert que va buscar un lloc on amagar-se de la gent... però ho féu cercant Déu en la solitud d’una cova amagada en la muntanya de l’Horeb, la Santa Muntanya on Déu un cop va parlar a Moisès i al seu poble.\nHi hagué un home, potser com tu i com jo, que davant el dubte i la por, encara buscava Déu i que aquest li parlés.\nHi hagué un home, potser com tu i com jo. Aquest home es deia Elies.\nAquest home que havia estat temut per reis i servents, ara tenia por, ara havia tastat la solitud, el sentir-se sol i desemparat, perseguit a mort per les autoritats del país. Davant d’aquesta experiència esborronadora, Elies cerca Déu al desert, cerca que Déu li parli, cerca, com tu i com jo, que Déu es faci present a les nostres vides i de la manera que més ens agradaria: amb llamps i trons, demostrant el seu poder i esborrant de la faç de la terra tots els nostres enemics, tots els nostres problemes, tot allò que ens limita, que ens fa dubtar, que ens enterboleix l’ànim, que no ens deixa caminar amb pas segur... Llavors vingué una ventada, tan forta que esberlava les muntanyes i esmicolava les roques davant el Senyor, però el Senyor no hi era. Tot seguit vingué un terratrèmol, però el Senyor tampoc no hi era. Després vingué foc, i el Senyor tampoc no hi era en el foc.\nDecebuts? Segurament tu i jo hem pensat tantes vegades en un Déu que hauria de castigar els nostres enemics o corregir els qui nosaltres creiem tan equivocats d’una forma clara i evident, que servís d’escarment per a tothom. I Déu no hi és, Déu no ho fa, on és Déu? És real o és un fantasma? Finalment vingué el so d’un aire suau. Així que Elies el sentí, es cobrí la cara amb el mantell, sortí fora i es quedà a l’entrada de la cova. És aquí on Déu hi era!\nDemanem-li al Senyor en aquesta Eucaristia que vulgui parlar-nos com ho féu amb Elies, no amb la violència dels elements, sinó en la intimitat d’una conversa entre amics. Demanem-li al Senyor la finor d’oïda del profeta, que no es va deixar entabanar per les sorolloses manifestacions de poder i violència manifestades en les forces desencadenades de la natura... sinó que va saber entendre que Déu no parla a través del soroll, sinó a través del silenci... només així, podrem entendre i fer nostres les paraules de Jesús escoltades avui enmig de la tempesta: No tingueu por, que sóc jo!\nPublicat per jesuscaputxi a 17:55 Cap comentari:\nLa Transfiguració de Nostre Senyor Jesucrist\n2 Pe 1, 16-19/Sl 96/Mt 17, 1-9\nDes que vaig assistir a la xerrada que es va fer sobre Santa Àngela de Foligno, Terciària Franciscana, al Monestir de Pedralbes amb motiu de les Jornades d’Estudis Franciscans del juny passat, que m’he dedicat a llegir tant el Llibre de la Vida com les Instruccions segons l’edició preparada per Teodoro H. Martín a Ediciones Sígueme (Salamanca). És justament a les Instruccions que la nostra santa parla sovint de comparar tot el que vivim o de revisar tot el que fem, pensem i preguem segons el que ella anomena EL LLIBRE DE LA VIDA. El curiós del cas és que per a Àngela de Foligno EL LLIBRE DE LA VIDA no és el relat de les seves visions i experiències místiques, com podria fer-nos-ho pensar el fet que ella tingui un Llibre de la Vida com a recull de tot això, sinó que per a la nostra santa aquest LLIBRE DE LA VIDA és JESUCRIST, DÉU-HOME, una persona viva, el que Ell va viure, com Ell va viure, què va dir, què va ensenyar... ras i curt: TOT L’EVANGELI.\nAvui celebrem la festa de la Transfiguració del Senyor i la iconografia més clàssica se’n fa ressò de les imatges que ens proposa l’Evangeli que avui hem sentit proclamar: Jesús a la muntanya del Tabor amb Pere, Jaume i Joan i la inefable experiència del núvol amb la presència de Moisès i Elies parlant amb Jesús. En aquesta iconografia Moisès i Elies (els quals per a la majoria dels Pares de l’Església són símbol de l’Antic Testament compendiat amb la Llei i els Profetes que aquests dos personatges representen) estan parlant amb Jesús, però en la imatge pictòrica, que és estàtica, aquest parlar esdevé a la vegada un assenyalar Jesús, un fer-se ressò d’aquestes paraules que l’Evangeli d’avui posa en boca de Déu Pare: Aquest és el meu Fill, el meu estimat, en qui m’he complagut; ESCOLTEU-LO!\nÉs contemplant avui aquesta icona que les paraules EL LLIBRE DE LA VIDA, que santa Àngela de Foligno refereix a Jesús, esdevenen una intuïció del que avui celebrem. Amb Moisès i Elies, simbolitzant tot l’Antic Testament, girats vers Jesús, ens parlen d’Ell no sols com Aquell en qui tota l’Escriptura té el seu acompliment, sinó que transforma Jesús mateix, la seva vida, paraules i gestos, en un llibre per a ser llegit i meditat més que per a ser simplement contemplat... Un llibre per fer-lo nostre, per menjar-lo i transformar-lo en realitat fonamental de la nostra vida diària, capaç de transformar-nos i de transformar el nostre voltant.\nHi ha també una forma de pujar-hi a aquest Tabor per deixar-se transfigurar per Jesús mateix. Per assolir aquesta fita la nostra santa estableix una mena de mètode o d’itinerari quan diu el següent: Quant més preguis, més seràs il·luminat; quant més siguis il·luminat, més profundament i noblement veuràs el bé suprem i les coses summament bones. Quant més profundament i excel·lentment vegis, més les estimaràs i, quant més les estimis, més et delectaran. Quant més et delectin, millor les comprendràs i et faràs capaç de comprendre-les. Després vindràs a la plena llum, doncs comprendràs que no pots comprendre.\nAvui també pugem a la Muntanya Santa per trobar-nos amb Jesús i ho fem amb la pregària de l’Església, amb la nostra Eucaristia. Que sapiguem entrar-hi i deixar-nos transfigurar en la Seva Llum ara i sempre.\nPublicat per jesuscaputxi a 23:33 Cap comentari:\nFlavi Josep fou un escriptor jueu que nasqué cap a l’any 38 i va morir vers l’any 100. El seu nom, no romanitzat, era Josep ben Matties. Va participar activament a la guerra de l’any 70, a Jerusalem, però posteriorment es passà als romans. Després va escriure sobre la vida i la guerra dels jueus per tal de presentar amb simpatia el món jueu als romans.\nEn els seus escrits parla de Jesús i també de Joan Baptista. En un dels seus textos explica la raó per la qual Herodes féu empresonar Joan: “Herodes va tenir por que aquella força de persuasió de Joan incités el poble a la rebel·lió i, per això, el va fer agafar i el va posar a la presó”.\nSegons Flavi Josep la por d’Herodes és, doncs, que Joan “incités el poble a la rebel·lió”. Avui, l’Evangeli de Mateu que ens presenta la litúrgia comença amb la notificació a Jesús de la mort de Joan. Diu l’Evangeli que quan la hi van comunicar: “Jesús se n’anà amb una barca a un lloc despoblat”. Per què Jesús marxa a un lloc despoblat, desert?\nPodria ser per dues raons. Primera, que fos com en el cas de Llàtzer que narra l’Evangeli de Joan: que Jesús l’estimava i, quan s’apropa a la seva tomba, Jesús es commou, se li neguen el ulls i plora. Segurament que també es commogué per la mort de Joan, algú qui per a Jesús era un punt de referència i que, segons sant Lluc, a més era parent seu. I la segona raó és que tant la mort de Joan com la resurrecció de Llàtzer foren una causa que precipità la condemna a mort de Jesús. La litúrgia diu que Joan Baptista precedí Jesús en el naixement i en la mort. La commoció de Jesús és, doncs, la commoció de Getsemaní.\nHerodes va empresonar Joan perquè tenia por que incités el poble a la rebel·lió. I tot, a més, s’ajunta per donar la raó a Herodes i condemnar també Jesús per la mateixa raó. Jesús va a un lloc desert, però no hi va sol; com sempre, va amb els deixebles. I quan arriba a aquell lloc es torba amb una multitud que el cerca. Diem sovint que és Judes qui traí Jesús, i és veritat; però en el fons, el que de veritat traí Jesús va ser la seva pròpia compassió que el va posar en el punt de mira dels poderosos. L’Evangeli diu que Jesús se’n compadí d’aquella multitud, els va guarir i els va donar el pa.\nSerà, doncs, aquesta compassió la que el durà a la mort. I en aquesta compassió de Jesús es transparenta la compassió i l’amor de Déu per nosaltres. Com diu Pau a la carta als Romans: “Qui serà capaç d’allunyar-nos de l’amor de Crist, que tant ens estima? Ni el contratemps, ni la por, ni els perills, ni la mort sagnant... res de l’univers creat serà capaç d’allunyar-nos de Déu que en Jesucrist en ha demostrat com ens estima”.\nJesús ha vingut, i amb això te raó Herodes, a revoltar el poble. Ell que, com Maria, diria que Déu “Derroca els poderosos del soli i exalça el humils, omple de béns els pobres i els rics se’n tornen sense res”. Ell que proclama benaurats els pobres i amenaça els rics, Ell que proclama la subversió de tots els valors allunyant-se de tota violència i de tot poder.\nI això és una crida a mi, a tu, certament i personalment a convertir-me, però no a mi sol, sinó a nosaltres com a comunitat cristiana, com a Església. Però no podem fer res sense Ell. Així apliquem les paraules d’Isaïes a Jesús quan el profeta diu: “Per què malgasteu els vostres guanys en menjars que no satisfan...Veniu a mi i us saciareu de Vida”.\nPublicat per fra Jacint Duran a 23:04 Cap comentari:\nPublicat per jesuscaputxi a 10:39 Cap comentari:\nGa 4, 3-7/Lc 1, 46-48a.48b-49a.51-53-54-55/Lc 1, 26-33\nQuan un va per primer cop a La Verna, el lloc on sant Francesc va rebre els estigmes dos anys abans de la seva mort, queda impressionat al menys per tres coses: pel lloc mateix, aquesta muntanya impressionant i les seves increïbles vistes a la vall; pel lloc mateix de l’estigmatització, ara una capella on cada dia s’hi fa una processó i pregària especials i per les famoses ceràmiques d’Andrea della Robbia que decoren diferents capelles del santuari.\nN’hi ha una ceràmica, concretament una Anunciació, que jo tenia moltes ganes de veure, perquè el P. Miquel, al cel sigui, ens la recomanava molt. Es troba a l’Església Major, en una capella lateral, la cappella Niccolini. I realment és molt bonica. La Mare de Déu es troba a l’esquerra de la imatge, amb un posat mig de pregària, mig d’escolta, mig d’espera... a l’altra costat, enfront de la Mare de Déu, l’àngel Gabriel es troba fent genuflexió, tot mirant Maria, també com si estigués esperant quelcom. Damunt l’àngel, Déu Pare, envoltat d’un cor angelical, també hi és present, amb les mans juntes, com pregant, com esperant... i també hi és un colom que queda com estàtic enfront de la Mare de Déu, símbol de l’Esperit Sant. El P. Miquel tenia molta raó quan la descrivia: sembla una foto presa en el moment més àlgid de la història de la humanitat: l’anunci a Maria que seria mare del Salvador del món. Què esperen, però, els protagonistes de la ceràmica?\nM’hi ha fet pensar la lectura de l’Evangeli d’avui, que també és el relat de l’Anunciació. Però us heu adonat d’una cosa? Heu escoltat bé l’Evangeli? Si ara fes la pregunta: hi és tot el relat de l’Anunciació? Què diríeu? Si dieu que no hi és tot, que manca alguna cosa... què hi manca del relat de l’Anunciació que hem proclamat? Exactament: falta una de les coses més importants: EL “SÍ” DE MARIA A L’ÀNGEL, que és l’acceptació dels plans de Déu per a Ella, el seu Fill i la humanitat sencera.\nMirem per un moment quin és el missatge de l’àngel segons Lluc: No tinguis por, Maria; Déu t’ha concedit el seu favor. Tindràs un fill i li posaràs el nom de Jesús. Serà gran i l’anomenaran Fill-de-l’Altíssim. El Senyor Déu li donarà el tron de David, el seu pare, serà rei del poble d’Israel per sempre, i el seu regnat no tindrà fi. Aquest missatge és d’una contundència que bé podríem comparar-lo a les paraules de Jesús a Marta de Betània que escoltàvem dimarts passat, perquè podria acabar perfectament amb les mateixes paraules: Ho creus això? És cert que aquestes paraules avui no hi són al text, però aquest missatge de Gabriel espera una resposta: la teva, la meva. Ens podem imaginar que ara som nosaltres els protagonistes de la ceràmica de della Robbia, que la Trinitat i Gabriel mateixos esperen amb anhel la nostra resposta: Ho creus això? Ho creiem que Jesús és tot això, el Fill de l’Altíssim, el Rei d’Israel per sempre, el Messies esperat, el Salvador del món, que hi ha un projecte de Déu per a la meva vida, fins que pot incloure la vida d’altres? Acceptem aquest missatge de l’àngel que ens arriba avui?\nJesús espera el nostre “Sí”. I aquest “sí” pot canviar tot un munt de coses. Perquè és un “sí” que ens obra al misteri, que ens obra a la llibertat. Pau ho recorda als seus fidels de Galàcia: Quan el temps arribà a la seva plenitud, Déu envià al món el seu Fill, nascut d’una dona, nascut sota la Llei, per rescatar als qui vivien sota la Llei, perquè obtinguessin ja la condició de fills. No és demà o passat demà que Déu ens vol FILLS i AMICS, ens vol FILLS i AMICS ara i aquí.\nDemanem al Senyor que en aquesta Eucaristia ressonin les paraules de l’àngel a Maria en els nostres cors i, com ella, no tinguem por per dir-li SÍ, un “sí” per sempre.\nPublicat per jesuscaputxi a 13:07 Cap comentari:


COMUNICAT OFICIAL III COVID19 - PROTOCOL FASE 1 | Sícoris Club\nEns plau comunicar-vos que si el pròxim dilluns, 18 de maig de 2020, la Regió Sanitària de Lleida passa a la FASE 1 del Desconfinament decretat per l’Estat d’Alarma, el Sícoris Club reprendrà de forma progressiva la seva activitat, dins de les mesures que estableixen les diverses disposicions sanitàries i governatives, que hi ha decretades el dia d’avui.\nPer aquest motiu passem a informar-vos del Protocol d’Actuació del Club (PAC), que s’ha elaborat per aquest nou escenari del Desconfinament.\n***Cal tenir present, que aquest Protocol d’Actuació està sotmès a possibles modificacions en funció de l’evolució del COVID-19 i dels procediments que les autoritats competents (administratives i sanitàries) puguin determinar, les quals seran assumides i aplicades pel Sícoris Club.\nPROTOCOL D’ACTUACIÓ DEL SÍCORIS CLUB - FASE 1\nDesconfinament definit pel Govern Central\nEn aquesta primera fase, tal com indica el “Plan de transición hacia una nueva normalidad” publicat pel Govern Central, s’obrirà exclusivament les zones exteriors de les instal·lacions del club, per a la pràctica esportiva a l’aire lliure: pistes de tennis, pistes de pàdel, pista de frontó (per fer-ne ús de qualsevol d’elles caldrà cita prèvia), pista d’atletisme i camp de futbol. L’activitat autoritzada és sempre d’ús individual i sense contacte. La zona de parc infantil romandrà tancada. L’àrea de Recepció estarà oberta així com la terrassa del primer pis, sense servei de bar. La resta d’instal·lacions romandran tancades i precintades sense possibilitat d’accés per part dels socis.\nL’horari d’accés a les instal·lacions queda establert de dilluns a diumenge, de 9 h a 15 h i de 17 h a 21 h.\nA fi i efecte de realitzar correctament el control sanitari per al bé de tots els socis i sòcies, l'accés a les instal·lacions es durà a terme únicament per la porta principal (C/ Sícoris 45), sent el primer punt de contacte dels socis amb el club, fet pel qual es convertirà en el lloc on s'hauran d'aplicar les mesures de desinfecció inicial. El pàrquing romandrà tancat per així poder extremar les mesures de prevenció sanitària i control a l'entrada al club.\nEl soci que vulgui accedir a les instal·lacions del Sícoris per realitzar alguna pràctica esportiva haurà de venir canviat de casa amb roba esportiva (no es podrà accedir als vestidors per canviar-se ni dutxar-se, accions que queden totalment prohibides). També haurà de desinfectar-se les mans amb el gel hidroalcohòlic que hi haurà a Recepció en accedir al club. El personal laboral que es trobi en el control d'accés a les instal·lacions comprovarà que el soci porta guants i mascareta, i li prendrà la temperatura corporal. No podrà accedir a l’interior del club cap persona, la temperatura de la qual superi els 37,3º o que no porti les mesures de protecció individual.\nNomés podran accedir al club els socis que tinguin reserva prèvia per jugar a: tennis individual (1x1), pàdel individual (1x1) i frontó només una persona. Així mateix, es podrà accedir sense reserva per utilitzar de forma individual la pista d’atletisme i el camp de futbol.\nEls menors de 14 anys no podran accedir al club si no van acompanyats d’un adult.\nDurant aquesta primera fase, no podran accedir al club els convidats de soci. Aquestes invitacions queden totalment anul·lades\n§ Totes les reserves de tennis, pàdel i frontó s’hauran de fer per telèfon la vigília o el mateix dia que es vulgui jugar, sempre que no s’hagi exhaurit l’horari durant la jornada anterior (973204329). Aviat, el club disposarà d’una eina digital per tal d’afavorir la comoditat a l’hora de reservar.\n*Per atendre inicialment les reserves, la recepció i atenció telefònica del club romandrà oberta aquest dissabte 16 de maig de 9h a 13h i de 15h a 20h.\nEl personal laboral de Recepció serà qui permetrà l’accés als socis sempre que es comprovi que tenen reserva feta i que compleixen amb les normes d’accés establertes en el Protocol d’Actuació del Club (especificades en els punts anteriors).\nEl personal laboral de Recepció estarà a disposició del soci per explicar o aclarir les normes establertes i les obligacions higièniques i sanitàries, que també estaran exposades en llocs visibles del club.\nLa primera vegada que es jugui en aquesta Fase 1 del Desconfinament, els jugadors i jugadores hauran de signar el “Compromís de Responsabilitat per a l’ús d’instal·lacions” i en el cas de ser menor de 14 anys ho haurà de signar el pare, mare o tutor.\nSempre podreu trobar l’última versió de la normativa actualitzada al nostre web sicorisclub.com\nEn aquesta Fase 1 del Desconfinament, només es podran jugar partits individuals amb reserva prèvia.\nCada soci podrà jugar una vegada al dia, durant un període de 50 minuts.\nEn el cas de disposar d’una reserva i no poder presentar-se, caldrà avisar a la recepció del club 3 hores abans i sempre abans de les 15 h.\n§ És molt important tenir present que s’ha de venir vestit des de casa amb roba adient per a la pràctica esportiva, ja que els vestidors romandran tancats mentre duri aquest període de Desconfinament\n§ L’accés al club serà exclusiu per als socis amb reserva de pista. No es podrà accedir fins a 15 minuts abans de l’hora de reserva i no es podrà romandre al club una vegada acabat el temps de joc.\nEls socis menors de 14 anys només podran jugar amb un soci major d’edat.\nEs recomana jugar amb guant a la mà no dominant, prèvia desinfecció del material que s’utilitzarà.\nAl frontó només hi podrà jugar una persona, prèvia reserva de 30 minuts.\nPer seguretat sanitària, les fonts romandran tancades. Porteu aigua de casa!\nDurant la Fase 1 no es podrà accedir als vestuaris. Per recollir material de les taquilles, s’haurà de demanar accés a recepció. No es podrà tornar al vestidor a deixar el material esportiu. El soci/sòcia se n’haurà de fer càrrec per a les properes vegades que vulgui tornar a jugar.\nLa recepció és un lloc de pas, preguem no romandre-hi més estona de la necessària i sempre mantenint la distància física de 2 metres.\nEs recomana fer els pagaments per domiciliació bancària o targeta de crèdit.\n§ Durant aquesta primera fase, el bar, el restaurant i el servei de terrassa romandran tancats.\nDurant aquesta primera fase les sales de jocs i hemeroteca també romandran tancats.\nEl personal del club es reserva el dret d’admissió si la persona no compleix amb els requisits i normativa a dalt exposada.\n*** És molt important que els socis i sòcies tingueu en compte que totes aquestes disposicions estan basades en els criteris normatius que fins ara s’han regit les autoritats governatives i sanitàries en altres territoris que han accedit a la Fase 1 del Desconfinament. Tot i això, cap d’elles serà aplicable mentre la Regió sanitària de Lleida no hi accedeix.\n*** També cal tenir present que, encara que el territori de Lleida accedeixi a la Fase 1, el Protocol d’Actuació del Sícoris Club pot veure’s alterat, si les normatives sanitàries dicten alguna contraindicació.\n*** Us agrairíem que consultéssiu sovint els canals informatius del Sícoris per tenir una puntual i veraç informació de totes les novetats que afectin l’entitat, així com de les disposicions que es determinin des de la Junta Directiva per la bona governança del Club.\nsicorisclub.com twitter.com/sicorisclub instagram.com/sicorisclub facebook.com/sicorisclub\n--- > Documents COMPROMÍS DE RESPONSABILITAT ADULTS < ---\n--- > Documents COMPROMÍS DE RESPONSABILITAT MENORS < ---


El president Carles Puigdemont i la cuinera Ada Parellada inauguren el vintè Cavatast, que se celebrarà fins diumenge a Sant Sadurní - El Cargol l El setmanari del Penedès l Societat l Política l Economia l Cultura l Vins i Caves l Món casteller l Entrevistes l Esports\nEl president va arribar a les 19h a l’Ajuntament on va signar el llibre d’honor al Saló de Plens. Seguidament, les autoritats es van traslladar al CIC Fassina per iniciar l’acte inaugural de la Fira. En el seu discurs, Puigdemont va destacar l’important paper de la indústria del cava en la revolució gastronòmica que ha viscut Catalunya els últims 20 anys. El president va voler posar de relleu el paper que juga el cava com a ambaixador de Catalunya al món i el seu fort caràcter local. “En aquest país no ens resignem mai. Volem innovar, obrir mercats i estem en molt bones condicions per fer-ho”, va afirmar Puigdemont.\nPer la seva banda, Parellada va repassar la història del cava i la relació que té amb la personalitat del poble català a partir d'una obra del dramaturg i escriptor rus Anton Txékhov. Durant el seu parlament va puntualitzar que “el cava hauria de ser una beguda per cada dia. Per celebrar que hi som, perquè el cava sempre hi és”.\nL'alcaldessa Maria Rosell va aprofitar l'ocasió per explicar que “arribem a un Cavatast ple de canvis. Tenim moltes ganes de millorar i situar Sant Sadurní i el Penedès al món”. També va convidar a apropar-se durant el cap de setmana al municipi i celebrar la festa del cava. Per acabar, va afegir que “el sector del cava treballa més unit que mai perquè el nostre producte estrella brilli”.\nPer últim, el regidor de Turisme i Comerç, Josep Subirana, va comentar que “el Cavatast és una fira molt intensa perquè volem que la gent desitgi tornar a Sant Sadurní abans que comenci la següent edició”.\nLa vintena edició del Cavatast\nEl Cavatast, la Fira més gran de cava i gastronomia del país, se celebra el 7, 8 i 9 d’octubre a Sant Sadurní, capital del cava. Durant el cap de setmana, se serveixen més de 42.300 degustacions dels millors caves i més de 22.000 degustacions gastronòmiques, entre xarcuteria, pastisseria i xocolata.\nEnguany, el CIC Fassina (C/Hospital, 23) concentra tots els tastos i maridatges a càrrec de les més prestigioses cases. Tant dissabte com diumenge, els visitants poden gaudir d’una àmplia oferta d’activitats, que poden consultar a l’aplicació per a mòbils Turisme Sant Sadurní o a cavatast.cat.


Foment Lector: activitats a la Biblioteca Cocentaina: Presentació de la col·lecció "Primeres Rondalles d'Enric Valor" a la Biblio de Cocentaina, dijous 15 d'octubre a les 18 hores\nPresentació de la col·lecció "Primeres Rondalles d'Enric Valor" a la Biblio de Cocentaina, dijous 15 d'octubre a les 18 hores\nAquesta setmana estem de festa lectora, d'animació a les nostres rondalles!!! El proper dijous 15 d'octubre de 2015, a les 18 hores de la vesprada, tindrà lloc a la Biblioteca Municipal de Cocentaina, a la Sala Infantil, la presentació de la col·lecció Primeres Rondalles d'Enric Valor, adaptades per Jordi Raül Verdú i il·lustrades per Esperança Martínez, editades per Bullent.\nEls quatre primers llibres són: L'albarder de Cocentaina, I queixalets, també! / El dimoni fumador, El príncep desmemoriat i Història d'un mig pollastre.\nEsteu tots i totes invitades, però especialment tots els xiquets i xiquetes. Ara tenim una ocasió especial per a conèixer i reconèixer, llegir i rellegir les nostres rondalles.\nUs fiquem un tastet fotogràfic de la presentació:\nPublicat per Sàlvia a 10:19


Llagostera. Tot a punt per celebrar la 19ena edició de la Fira del Bolet a Llagostera\nPublicat el Dijous, 30 Setembre 2021 07:09 Escrit per Ajuntament de Llagostera\nEnguany la Fira estrena imatge promocional i l’activitat bolets en família\nAmb una imatge promocional completament renovada que ressalta el vincle històric entre el municipi i el patrimoni natural, Llagostera ho té tot a punt per celebrar la 19ena edició de la Fira del Bolet prevista pel proper 12 d’octubre. Després de l’aturada de l’any passat, amb motiu de les restriccions en el marc de la Covid-19, Llagostera recupera el Mercat del Bolet ambientat a principis del segle passat amb parades, activitats, demostracions d'oficis, tallers exposicions, gastronomia relacionada amb el món del bolet i la recreació d’un bosc a l’interior de la Sala de Plens de l’Ajuntament.\nLa presentació de la programació ha tingut lloc aquest dimarts al vespre a la Sala de Plens de l’Ajuntament, on hi ha participat el regidor de Promoció Econòmica, Eduard Diaz, acompanyat dels representants de les entitats que organitzen, conjuntament amb l’Ajuntament, la Fira del Bolet.\nA banda de la nova imatge que identificarà tots els elements de promoció i marxandatge de la Fira del Bolet, una altra de les novetats d’enguany és l’activitat Bolets en Família, prevista pel diumenge, 10 d’octubre, “amb l’objectiu d’oferir una experiència boletaire al bell mig del massís de les Cadiretes, que inclou un esmorzar i una xerrada amb experts per resoldre dubtes sobre la cerca dels bolets a la nostra zona”, tal i com ha explicat el regidor, Eduard Diaz.\nDiaz també ha destacat que per poder oferir un esdeveniment segur i contribuir a que totes les persones visitants puguin gaudir de cada racó de la fira, s’ha dissenyat i senyalitzat un recorregut pels carrers i places del nucli antic.\nEntre la programació també destaquen els microconcerts de música medieval, els tallers gastronòmics infantils i l’exposició de bolets naturals.\nShowcooking i lliurament de premis\nPel dilluns 11 d’octubre hi ha previst el tradicional concurs d’anar a buscar bolets, el lliurament de premsis Ou reig, cistell de plata i del concurs d’aparadors que anirà precedit del Showcooking a càrrec dels cuiners Martí Rosàs, del restaurant Ca la Maria de Llagostera i Òscar Bigas del Restaurant Integral de Figueres, a partir de les 19.30h al Teatre Casino Llagosterenc. L’acte es podrà seguir en directe per Youtube.\nPremi Ou de Reig\nEls voluntaris de la festa de la Gent Gran, el Club BTT Llagostera, Els Implicats de Llagostera, els voluntaris restauradors de Can Caciques i la Creu Roja Llagostera són les entitats nominades a rebre el Premi Ou de Reig 2021. Les votacions es podran fer en línia des de llagostera.cat properament.\nCampanya gastronòmica La Cuina del Bolet\nDel 8 d’octubre al 14 de novembre, l’Associació de Restaurants de Llagostera participa en la campanya gastronòmica de la Cuina del Bolet on un total de 7 restaurants ofereixen menús amb el Bolet com a principal ingredient.\nEls restaurants que hi participen són: Els Tinars, Ca la Maria, Mas Roure, Can Cassoles, El Carril, Ca l'Artau i Cal Degollat. Els preus dels menús oscil·len entre els 25 i els 65 euros.\nPodeu consultar la programació a llagostera.cat


Espais naturals | Aeroport de Barcelona | Aena\nInicio Josep Tarradellas Barcelona-El Prat Coneixeu-nos Espais naturals\nL’Aeroport Josep Tarradellas Barcelona-El Prat està situat a la desembocadura del riu Llobregat, una particular localització que li confereix un valor ambiental especial. Aquest enclavament privilegiat, envoltat de diversos espais naturals protegits per la Xarxa Natura 2000, el configura com a un aeroport que protegeix aquests valors naturals gràcies a una convivència sostenible entre els objectius ecològics de l’entorn i els d’una adequada gestió aeroportuària.\nEn aquest sistema deltaic s’han declarat diverses figures de protecció ambiental, entre les quals destaquen la ZEC (Zona Especial de Conservació) i la ZEPA (Zona d’Especial Protecció d’Aus) del Delta del Llobregat. Distribuïts de nord a sud a la franja litoral dels municipis del Prat de Llobregat i de Viladecans, s’alternen els hàbitats d’interès comunitari de tipus humit (llacunes costaneres) amb les zones forestals (dunes amb boscos de Pinus pinea i/o pinaster), ambdós hàbitats considerats prioritaris a nivell europeu.\nA la zona costanera del Prat de Llobregat que separa l’Aeroport del mar, trobem L’Illa, una llacuna artificial construïda per Aena per incrementar les zones humides de l’espai protegit, renaturalitzant les zones degradades que abans ocupava un càmping. Aquesta nova llacuna connecta els espais naturals més pròxims a la desembocadura del riu Llobregat, amb la Pineda de Can Camins. Aquest és un dels espais protegits que destaquen per la seva riquesa arbustiva pulvinular i, especialment, per les comunitats d’orquídies autòctones repartides entre la massa arbòria.\nMés al sud apareix la llacuna de La Roberta, construïda també per Aena per incrementar les zones humides al front litoral. Resulta un paratge preciós per als ocells aquàtics dels entorns aeroportuaris, que conviuen amb les altres espècies presents a la zona inundable del seu al voltant, renaturalitzada amb una plantació d’espècies higro-hidròfiles pròpies dels hàbitats deltaics.\nEn el terme municipal de Viladecans es troben la llacuna del Remolar, que s’endinsa cap a l’interior al llarg del canal de La Vidaleta, i els terrenys humits de Les Filipines. Aquest espai natural s’estén cap al sud amb una franja de pins que ressegueixen la costa amb la Pineda de Les Filipines i la Pineda de la Murtra, on anteriorment se situaven instal·lacions vacacionals i que van ser adquirides per Aena per fomentar els espais naturals.\nPer afavorir la convivència entre l’activitat aeroportuària i aquests valuosos espais naturals, Aena realitza treballs de conservació i renaturalització dels seus entorns en els terrenys adquirits per Aena. A les masses de pineda es desenvolupen actuacions de silvicultura consistents en l’eliminació dels parcel·lats dels antics ressorts turístics amb la retirada d’espècies invasores introduïdes per al seu enjardinament. Per garantir la seguretat dels espais es realitzen també estassades perimetrals antiincendis, es desembarassen els camins i es creen senders.\nAixí mateix, amb l’objectiu de facilitar la regeneració i la millora sanitària de les pinedes, es realitzen tales de pins afectats per curculiònids perforadors (Tomicus spp), així com de les palmeres en les quals es detecta la presència del becut vermell (Rhynchophorus ferrugineus). Per fomentar la biodiversitat d’espècies descomponedores, amb troncs sans obtinguts de les podes es creen espais destinats al micocultiu. Es té especial cura amb la primera línia d’arbres de la pineda, que, amb la seva morfologia especial modelada per l’efecte natural del front salí, resulten indispensables per a la correcta conservació de tot el conjunt ja que protegeixen la resta dels pins dels efectes del mar i dels temporals, ajudant també a estabilitzar i fixar el sòl de la franja litoral.\nAena realitza regularment censos de les nombroses espècies d’aus que conviuen en els entorns de l’aeroport i afavoreix la nidació amb la instal·lació de capses niu per a aus passeriformes que desenvolupen una funció de regulació natural de plagues. Seguint aquesta línia d’actuacions de millora ecològica els serveis ambientals de l’aeroport inspeccionen i controlen la presència de fauna exòtica que pugui amenaçar a les espècies autòctones. Aquest control de fauna es realitza també a les zones aquàtiques per evitar la proliferació de carpes o tortugues americanes.\nEn l’àmbit hidrològic del Delta, l’Aeroport Josep Tarradellas Barcelona-El Prat manté en correcte estat els canals de desguàs al Delta i a la costa. Així mateix, realitza actuacions tant d’extracció d’aigua en pous costaners per combatre la intrusió salina als aqüífers del Delta del Llobregat, com de transvasament hídric dels canals de l’aeroport cap a les llacunes amb l’objectiu de mantenir uns nivells òptims les seves làmines d'aigua. Complementàriament es realitzen analítiques periòdiques de l’estat de les seves aigües.\nAquests espais naturals poden gaudir-se en zones obertes al públic des d’on són visibles les pinedes i els aiguamolls, així com les espècies animals que els han convertit en els seus hàbitats de residència. Són especialment recomanables el mirador panoràmic de l’Illa, que ofereix unes vistes privilegiades d’aquesta llacuna i la Pineda de Can Camins amb l’aeroport en el fons; el mirador de La Roberta, situat al final del camí marítim del Prat de Llobregat, on podrem observar molt de prop als animals aquàtics; i el camí accessible de l’Espai Natural Remolar-Filipines, pel qual gaudirem d’un agradable passeig vorejant el braç de La Vidala.\nMirador panoràmic de l’Illa\nSi vols conèixer de prop els espais naturals que envolten l'aeroport, informa't sobre les visites guiades que ofereix el Consorci per a la Protecció i la Gestió dels Espais Naturals del Delta del Llobregat.\nAus freqüents en els espais naturals de l’Aeroport Josep Tarradellas Barcelona-El Prat\nSi tens afició per l'ornitologia o vols conèixer els ocells que tenen el seu hàbitat en els entorns naturals de l'aeroport, pots trobar informació en aquests enllaços:\nAus freqüents a l'aeroport Josep Tarradellas Barcelona-El Prat (pdf - 663.56 kB)\nLlista Patró dels Ocells del Delta del Llobregat\nNovetats ornitològiques dels Espais Naturals del Delta del Llobregat


Eduard Pujol diu que la voluntat de Torra d'esgotar la legislatura "té tot el sentit del món" La República\nEduard Pujol diu que la voluntat de Torra d’esgotar la legislatura “té tot el sentit del món”\nACN Barcelona.-El portaveu de JxCat al Parlament, Eduard Pujol, ha afirmat que la voluntat del president de la Generalitat, Quim Torra, d’esgotar la legislatura “té tot el sentit del món” […]\nACN Barcelona.-El portaveu de JxCat al Parlament, Eduard Pujol, ha afirmat que la voluntat del president de la Generalitat, Quim Torra, d’esgotar la legislatura “té tot el sentit del món” malgrat les discrepàncies entre els socis i ha destacat que l’executiu català ha demostrat durant prop de dos anys que és possible gestionar la situació que hi ha. En una entrevista a Ser Catalunya, Pujol ha reivindicat la voluntat de JxCat de dialogar però ha alertat dels riscos de pactar amb el PSOE. “El que ens fa por són les aixecades de camisa d’uns professionals del poder com és el PSOE i unes persones que no tenen massa escrúpols en canviar de posició”. I és que, segons Pujol, els socialistes han demostrat “cops de volant i febleses” que fan que s’hagin de tenir totes les alarmes activades.\n“Hem de gestionar la situació que tenim, la situació de l’aritmètica parlamentària i la situació segurament de visions de com hem d’abordar en cada moment els reptes que l’Estat ens va plantejant. Hem demostrat durant prop de dos anys que això es possible i s’ha anat fent”, ha defensat Pujol.Pel que fa al pronunciament de la Junta Electoral Central (JEC) que demà podria inhabilitar Torra per la via exprés, Eduard Pujol ha confiat que la JEC no es torni a equivocar i “no afegeixi més errors en una cadena d’errors”. “Seria d’una enorme gravetat inhabilitat al president. Hem d’acabar de confiar en que hi hagi un punt de sentit comú i que cadascú faci la feina que li toca i que la Junta Electoral respecti el que la gent va votar”, ha conclòs Pujol.


Cerca totes les ofertes d'hotels a Sahanpera Entrada:\nVilla Virpi...Habitacions per nit per només Forenom Apartments Rovaniemi...Habitacions per nit per només Downtown Apartment Lapinkatu...Habitacions per nit per només Més zones a Rovaniemi\nEssent una localització molt desitjada, Sahanpera és el lloc on anar quan es va a Rovaniemi. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Amb calor i comfort, Sahanpera és un lloc per a vacances relaxades després d'una setmana de feina. Trobar una bona oferta és fàcil amb Agoda.com, oferint hotels barats a Sahanpera o qualsevol altra àrea a Rovaniemi. Explori un llistat complet d'allotjaments i trobi el lloc perfecte per a vostè. Simplement entri les seves dates d'estada a la nostra pestanya de recerca per a trobar les millors ofertes d'hotels a Sahanpera.\nHotels destacats a Sahanpera, Rovaniemi\nSi el que està buscant és per un hotel ben situat a Rovaniemi, no busqui més enllà de Villa Virpi....\nDissenyat tant per oci com per negoci, Forenom Apartments Rovaniemi està situat idealment a...\nTots els hotels de Rovaniemi\nHotels a Sahanpera: Downtown Apartment Lapinkatu


ᐅ Posicionament web Cullera - Posicionament Google SEO Cullera\nLi oferim un servei de posicionament web Cullera potent i eficaç, que garanteix els millors resultats de posicionament a Google.\nEl nostre posicionament web Cullera va de bones pràctiques, metodologia contrastada i experts en estratègies SEO nacional i internacional. El nostre equip professional a Cullera analitza i confecciona en cada cas una proposta a mida sobre l’estratègia SEO On-page i Off-page més adient i que millor encaixa amb les necessitats del client i els seus objectius en aquest sentit.\nPosicionament web Cullera amb màximes garanties\nEls nostres resultats en posicionament web Cullera els podem demostrar amb els nostres casos d’èxit reals i vigents, gràcies a la nostra gran experiència en aquest sector i gran quantitat de clients que confien en el nostre posicionament web Cullera.\nEstratègies SEO Google de Gestinet. El millor posicionament web Cullera\nEl nostre objectiu a l’hora de crear una estratègia SEO Cullera és aconseguir els millors resultats en la generació de trànsit potencial i sa des dels cercadors, sobretot el posicionament Google, cap a la pàgina web del client. La conversió d’aquest trànsit nou potencial en client nou aconseguit, és l’estratègia On-page que també cal abordar per assegurar-nos l’èxit i tancar el procés consolidant l’estratègia dissenyada.\nA l’igual que el Manteniment informàtic és vital per a qualsevol empresa avui dia, la seva estratègia SEO de posicionament web Cullera també forma part de quelcom vital i necessari per a la seva supervivència o en cas contrari, òbviament pot tenir els dies comptats.\nMetodologia pròpia en posicionament web Cullera\nEl nostre secret és tractar el posicionament web Cullera com a metodologia i filosofia dins el nostre ADN i plasmar-ho a l’hora de crear i optimitzar les pàgines web que realitzem. Utilitzem en tot moment metodologia pròpia, tècniques i estratègies SEO contrastades i vigents, amb les màximes garanties d’èxit i sense riscos. Mai hem tingut una pàgina web penalitzada i en tots els casos realitzem una estratègia SEO a mida amb les màximes garanties per a consolidar els objectius marcats.\nAixí doncs, el posicionament web Cullera és una forma de fer les coses, una metodologia constant i una filosofia que cal desenvolupar en cada disseny web, optimització web i projecte en aquest sentit. Aquesta metodologia i filosofia de treball és el resultat de tants anys d’experiència en el servei de posicionament web Cullera, i només es pot assolir entenent i transpirant durant tant de temps els paràmetres, motius i estratègies de posicionament web Cullera òptimes i exitoses que Google contempla en el seu posicionament natural, en evolució constant.\nMetodologia de posicionament web Cullera pròpia, tècniques i estratègies SEO contrastades.\nEls millors resultats en la generació de trànsit potencial mitjançant el posicionament web Cullera.\nPropostes de posicionament web Cullera a mida sobre l’estratègia SEO On-page i Off-page.\nBones pràctiques, metodologia contrastada i experts en estratègies posicionament web SEO Cullera.\nCullera i el seu posicionament web\nCada ubicació i zona geogràfica te un tractament específic a nivell SEO Google i això afecta directament en una gran majoria d’estratègies de posicionament web Cullera que desenvolupem, tant sigui pel volum i tipus de competència, com tipus de sector, activitat, etc... Cal tractar cada projecte i estratègia de posicionament web Cullera de forma personalitzada i a mida, només així es pot garantir l’èxit de la mateixa i aconseguir els resultats en posicionament web Cullera esperats.\nGestinet ❤ Posicionament web Cullera\nSi, ho reconeixem, som addictes i ens apassiona el cercador Google des dels seus inicis, i les estratègies de superació constant que dissenyem per tal que cada client sobresurti dins el Posicionament dins Google, evolucionant-les amb el temps per tal de millorar i optimitzar resultats constantment. Val a dir que a Cullera comptem amb clients que són models de negoci online i gairebé la única captació de client potencial és via posicionament Google, amb l’exigència i pressió que això comporta.


Pioneres – ADONA'T\nRectora de la Universitat Jaume I\nFotografia: Joan Vicent\nL’Associació de Dones Nacionalistes «Terra» (ADONA’T) ens brinda un any més un espai de commemoració, reflexió i reivindicació amb motiu del 8 de març, Dia Internacional de la Dona. El projecte expositiu d’aquest 2020, en el qual col·labora la Universitat Jaume I, celebra la història del feminisme. Ho fa mitjançant el diàleg personal i subjectiu que s’estableix entre les creacions gràfiques de dones il·lustradores de Castelló i les seues comarques i frases, expressions i discursos de dones feministes de diferents èpoques.\nEnguany ADONA’T posa en valor la història del feminisme, que té una trajectòria dilatada en el temps i plena d’importants fites històriques, amb +Il·luminades. Il·lustrant la història del feminisme. Aquest nou projecte expositiu suposa, sobretot, la reivindicació de la valentia de dones que van lluitar per la igualtat en l’educació, la cultura, la ciència o la política quan parlar de drets del gènere femení era encara una utopia.\nDones pioneres que van desafiar l’ordre imperant, que van qüestionar l’androcentrisme de la societat en la qual vivien i que en molts casos van obrir camins que les altres hem pogut transitar amb més facilitat. Aquesta nova exposició, i ja en són dotze consecutives, també suposa el reconeixement a les il·lustradores professionals que participen amb les seues creacions gràfiques, reconeixement al qual em sume com a rectora de la Universitat Jaume I.\nSón moltes les dones que han fet història malgrat el silenci que durant massa temps ha imposat la visió androcèntrica del món: Simone de Beauvoir, defensora del feminisme com una manera de viure individualment i de lluitar col·lectivament; Concepción Arenal, precursora de l’accés de la dona a la universitat; Clara Campoamor, impulsora del sufragi femení; Carmen de Burgos, pionera com a corresponsal de guerra; Emilia Pardo Bazán, primera catedràtica, o Elisa Pérez Vera, que en 1982 es va convertir en la primera rectora d’una universitat espanyola. L’exemple d’aquestes dones ens encoratja a continuar reivindicant la igualtat d’oportunitats per a les dones.\nI són moltes més les dones que han escrit la història del feminisme al llarg dels segles, a vegades fins i tot de manera inconscient. Algunes d’aquestes dones, les seues accions, les seues reflexions o els seus discursos, formen part d’aquest projecte expositiu +Il·luminades. Il·lustrant la història del feminisme. Precisament iniciatives com aquesta d’ADONA’T són un magnífic exercici per a posar veu a les dones que uns altres van voler fer callar i per a donar visibilitat on uns altres van voler imposar la foscor.\nNo sols necessitem trencar estereotips, mites i falsedats al voltant de les dones, també hem de comptar amb referents femenins que demostren que hi ha una\naltra manera de fer les coses. Referents, passats i presents, que ajuden a refermar un lideratge femení orientat al canvi i que servisca d’exemple a altres dones i també a altres homes. Perquè la conquesta de la igualtat ha de comptar amb homes compromesos contra la desigualtat.\nLa meua sincera enhorabona a ADONA’T per aquesta exposició i per la vostra contribució, al llarg de tots aquests anys, a la defensa dels drets de les dones i la denúncia constant de la violència masclista en totes les seues manifestacions. Gràcies per haver sabut fusionar la creativitat amb la dosi necessària de reivindicació per a millorar l’autoestima de les dones, joves i majors. Finalment, faig extensiu aquest agraïment a totes les dones anònimes i també als homes que dia a dia contribueixen a construir una societat més justa i més igualitària, objectius amb els quals la Universitat Jaume I està compromesa.\n#IL·LUMINADES AjuntamentdeCastelló Biografia DiputaciódeCastelló ecofeminisme eutanasia exhumacions Lite-rates Marta Senent repressiófranquista


Al-Qaida, en hores baixes\nCRISTINA MAS Actualitzada el 03/05/2011 00:00\n260x366 Bin Laden, amb vestit militar, i l'egipci Aiman al-Zauahiri, el seu lloctinent, en una foto del 2001 d'un diari del Pakistan. / REUTERS Bin Laden, amb vestit militar, i l'egipci Aiman al-Zauahiri, el seu lloctinent, en una foto del 2001 d'un diari del Pakistan. / REUTERS\nLa mort d'Ossama bin Laden obre nous interrogants sobre el futur d'Al-Qaida, en un moment en què les mobilitzacions populars havien desplaçat el protagonisme de la xarxa terrorista al món àrab. Els experts asseguren que l'assassinat de la icona del terrorisme jihadista, que vivia amagat i gairebé incomunicat des de fa anys, té un valor més simbòlic que operatiu.\n1. Qui dirigirà ara la xarxa terrorista?\nTot apunta que Ossama bin Laden serà substituït pel seu número 2, l'egipci Aiman al-Zauahiri. Els analistes minimitzen, però, el control efectiu de la cúpula d'Al-Qaida sobre les decisions operatives de l'organització. Des que es va convertir en l'home més buscat pels Estats Units, l'octubre del 2001, Bin Laden va refugiar-se a les muntanyes de Tora Bora i va haver de limitar al màxim les seves comunicacions. El seu rol va quedar aleshores reduït a un paper simbòlic i més ideològic, amb poca incidència sobre les decisions operatives de la xarxa, que a més funciona amb cèl·lules que tenen un ampli marge d'autonomia.\nAquest paper va quedar molt limitat des del 2007, quan va haver de canviar els missatges en vídeo per cintes sonores, que no apareixien més d'un cop a l'any. Mentrestant, els líders jihadistes sobre el terreny van assumir un rol preponderant.\n2. Quines repercussions tindrà en l'organització?\nNo sembla que la mort de Bin Laden pugui tenir un gran impacte en l'estructura operativa d'Al-Qaida. Una altra cosa és si afectarà el finançament de l'organització, que va començar a funcionar amb la fortuna personal de Bin Laden. No se sap si el nucli dirigent de la xarxa controla aquesta fortuna. En canvi, les diverses branques de la xarxa tenen les seves pròpies fonts de finançament. També s'ha de veure si en l'operació els EUA han obtingut informació.\n3. En quins països pot fer més mal Al-Qaida?\nAl-Qaida funciona més com una xarxa laxa que com una organització fortament estructurada, i això s'ha accentuat en els últims anys. Al-Qaida al Magrib és la seva franquícia al nord d'Àfrica i suposa una amenaça real en països com Mali, Níger o Mauritània, on la mort de Bin Laden podria suposar represàlies en forma d'atacs. Aquesta branca es finança, per exemple, amb els fons que obté de segrestos d'estrangers. Pel que fa al Iemen, sembla que l'organització estarà molt més afectada per la revolta que sacseja el país que per la mort de Bin Laden.\n4. Ossama bin Laden es convertirà en un màrtir?\nBin Laden era una figura en hores baixes. Era un personatge malalt, que tenia por de ser traït per algú de l'entorn immediat i vivia aïllat del món. Res a veure amb la situació del 2002 o el 2003, quan en països com el Pakistan era considerat gairebé un heroi. Amb el temps, aquesta visió havia canviat i ja no es veien samarretes amb la seva imatge a les parades dels mercats. Això no vol dir que no es pugui convertir en un màrtir en determinats cercles. El seu assassinat l'ha tornat a portar a les portades i podria donar-li l'aura de màrtir. El fet que hagi mort en una execució sumària i que el seu cos hagi estat llançat al mar alimentarà les teories conspiratòries.\n5. Quines repercussions tindrà sobre les revoltes al món àrab?\nAl-Qaida ha quedat al marge de les revoltes populars que han obert una onada de canvi al món àrab. Tot i que la lluita contra els règims corruptes aliats de les potències occidentals era un dels seus leitmotivs, la xarxa no ha jugat cap paper important en les revoltes. I les protestes han aconseguit en quatre mesos, pel camí de la mobilització, els canvis que els atacs terroristes no han pogut imposar en deu anys. No és previsible que els joves que s'estan deixant la pell exigint la fi del règim de Baixar al-Assad als carrers de Síria ara vegin en Bin Laden un exemple a seguir. Sembla molt més probable que la mort política del terrorisme jihadista arribi de la mà d'aquestes mobilitzacions que de les conseqüències de l'assassinat de Bin Laden.


Els alumnes del Pau Casals aprenen com es fa cinema de primera mà\nDimecres, 04 Març 2020 17:57\nLa guionista i directora Mar Coll i l’actriu Nausicaa Bonnín han visitat aquesta tarda l’escola Pau Casals per explicar als alumnes la seva experiència professional al món del cinema. La xerrada s’emmarca dins el treball conjunt que està fent el centre amb la filmoteca de Catalunya a través de l’Aliança Magnet.\nDurant la xerrada, Coll i Bonnín han pogut interactuar i respondre a les preguntes dels alumnes sobre l’ofici. Una activitat que Coll ha considerat molt adient perquè “l’audiovisual està molt present en la vida dels infants i de vegades no són conscients de tota la feina que implica”.\nColl ha remarcat que l’audiovisual “és un llenguatge al qual els infants estan molt exposats, però és important que entenguin com funciona perquè són espectadors i han de ser capaços de desenvolupar un esperit crític que els permeti discernir i ser més lliures”.\nPel que fa al paper de la dona dins el món audiovisual, Coll i Bonnín han remarcat que encara avui els llocs de poder són majoritàriament masculins i que malgrat que fa més de 10 anys que es xerra d’igualtat, el cert és que les barreres són obvies i res no millora.\nEl cinema que fan Coll i Bonnin és de caràcter més proper, més d’autor i aprofundir en aquest cinema més humà és molt beneficiós per als alumnes de cicle superior que, sota el projecte Cineastes a l’escola, hauran de fer aquest curs un documental. Els de cicle mitjà, per la seva banda, començaran a fer les seves primeres proves en el món de l’animació, mentre que els més petits començaran a familiaritzar-se amb el setè art a través dels storyboards i les joguines òptiques.\nTotes aquestes obres es podran a veure a final de curs, quan s’organitzarà un passi obert al pati de l’escola.\nMar Coll, guionista i directora de cinema


La lliga anglesa espera amb candeletes l’arribada de Guardiola\nEl tècnic exposa que vol entrenar a Anglaterra però que no té res firmat\nGuardiola diu que el Bayern “ho sap tot” del seu futur ALEXANDER HASSENSTEIN / GETTY\nMunicA Anglaterra ja tenen preparada la catifa vermella. Els fans de la Premier League i els mitjans britànics van rebre amb molta excitació els arguments que va exposar ahir Pep Guardiola des de Munic per explicar la seva marxa del Bayern a final de temporada.\nUns arguments que es basen en una idea principal. El tècnic català vol continuar fent camí. El seu camí. Un trajecte vital des de la banqueta. D’alguna manera és en set anys i mig de carrera dels pocs entrenadors d’elit que sempre han triat quan i on marxar. Ara posa rumb a la competida lliga anglesa. Pel que va deixar entreveure, no li caldrà prendre’s un any sabàtic abans d’assumir el seu nou desafiament. Perquè ho està desitjant. “La raó per la qual no renovo amb el Bayern és molt senzilla. Vull entrenar a la Premier League”, va aclarir d’entrada el tècnic català.\nQuin serà exactament el seu destí ho va deixar obert, però no és cap secret que pot anar on vulgui. El Manchester City, gestionat per dos vells coneguts com Txiki Begiristain i Ferran Soriano, el Manchester United, l’Arsenal i el Chelsea han picat a la porta de Guardiola. Queden descartats el PSG i el Milan, que també havien trucat al representant del tècnic, Josep Maria Orobitg.\nLa premsa anglesa es feia ressò ahir de les recents declaracions de l’entrenador del City, Manuel Pellegrini, que va negar que les especulacions sobre la disponibilitat de Guardiola l’afectin. “Aquesta mena de coses formen part d’un club gran. Has de separar el present del futur per treballar. A vegades l’especulació és veritat i a vegades no. Però no pots deixar que t’afecti”, va indicar el tècnic xilè.\nGuardiola va voler frenar ahir justament l’especulació que ja havia signat amb un dels grans clubs anglesos: “Quan firmi un contracte amb un nou equip naturalment que el club ho comunicarà. En aquest moment no puc dir altra cosa perquè no he firmat res encara”.\nEl tècnic català vol centrar-se a acabar amb el màxim de títols possibles amb el Bayern. Guardiola és conscient que bona part de l’entorn bavarès li retraurà que la seva etapa a Munic “no serà completa” si no guanya la Champions League, però va destacar que ja havia fet una cosa que per a ell té més mèrit: “En 51 partits de primera volta de la Bundesliga només n’hem perdut 1. És una bogeria. No em tornarà a passar a la vida”.\nGuardiola va defensar que els problemes que han pogut sorgir en dos anys i mig al Bayern no han estat determinants per prendre la decisió. “Senzillament necessito un nou repte. Vull provar-me a la Premier League, vull provar si puc fer que un equip meu jugui bé allà. Si tingués 50 o 60 anys m’hauria quedat al Bayern. És el lloc perfecte pel club, per l’organització de la Bundesliga, pel fet que hi ha una aturada hivernal. Però tinc 44 anys, sóc prou jove i vull anar a la Premier League amb energia”, va reblar Guardiola mentre agraïa alhora que la directiva del Bayern “ho intentés tot” per fer-lo renovar.\nEl nou tècnic del Madrid\nEl tècnic no es va estar de felicitar el Bayern per haver pres la “decisió perfecte” d’haver contractat Carlo Ancelotti com el seu relleu i va tenir paraules càlides per al debutant a la banqueta del Reial Madrid, Zinedine Zidane: “És un dels millors jugadors de la història. Ho coneix tot, sobre el futbol, té olfacte per al vestidor, per als mitjans. No li desitjo tot perfecte perquè sóc fan del Barça, però sí molta sort”.\nZidane va visitar Guardiola la temporada passada per inspirar-se en els entrenaments del Bayern. El tècnic català buscarà aviat la seva inspiració a Anglaterra.\nGUARDIOLA Premier Manchester Zinedine Zidane Bayern de Munic


El bloc d'en Pere Pujol (fill de Can Peric): Campionat d'Europa d'atletisme\nTot just acabo de llegir que l’atleta etíop Haile Gebrselassie, a l’edat de 37 anys, dóna per finida la seva activitat esportiva. Fins avui el millor temps en la cursa de la marató i guanyador d’aquesta prova en els jocs olímpics d’Atlanta i Sidney. Aquesta notícia em permet posar fil a l’agulla per complir amb el compromís que vaig adquirir amb el meu nét Martí, d’escriure uns quants mots sobre els jocs olímpics.\nAquest passat mes de juny, va tenir lloc a Barcelona el campionat de Europa d’atletisme. Vaig pensar que valdria la pena preguntar-li al vailet si li agradaria anar un dia a Barcelona a presenciar una de les sessions. Val a dir que a mi també és l’esport que sempre més m’ha plagut i aprofitant l’avinentesa vaig pensar que ves a saber si al minyó també li podria venir de gust. Doncs, dit i fet. El nostre nét s’ho va passar de primera fins al punt que s’ha apuntat a la secció d’atletisme de Santa Cristina. No varem poder anar-hi el dissabte el dia de més competicions finals, però tot i així, feia goig veure l’estadi de Montjuïc amb milers de persones d’arreu animant els seus atletes. Francesos, alemanys, anglesos, italians....seguint amb gran entusiasme les actuacions dels atletes, no només dels seus, també aplaudint i celebrant les bones marques que obtenien altres concursants. Quatre finals vam poder presenciar: alçada i triple salt homes i els 100 metres plans i la javelina per a dones.\nRússia va ser la guanyadora amb 24 medalles (10 d’or ) però la gran sorpresa van ser els resultats de la selecció francesa que amb 18 medalles ( 8 d’or) va aconseguir el segon lloc. Amb gent molt jove, França va encapçalar les proves de velocitat i salts, en les que l’edat hi juga un paper molt important. Cristophe Lemaître guanyador dels 100 i 200 metres llisos, va ser la gran figura del campionat. El primer atleta blanc capaç de córrer els 100 metres per dessota els 10 segons i possiblement el gran rival dels esprinters negres en el futur immediat. El resultat de l’equip espanyol va ser molt escàs. La sisena posició amb vuit medalles ( 2 d’or) quan els entesos comptaven amb un mínim d’una quinzena de guardons. Cal mencionar un aspecte important de cara el futur, si tenim en compte que les medalles van ser guanyades per atletes que majorment es troben en edat avançada. Els joves, en paraules del president de la Federació Espanyola, hauran d’esforçar-se de valent si volen gaudir de les avantatges i dedicar-se amb més sentit professional a la feina. S’ha acabat d’actuar de manera tan generosa, afegeix el dirigent. Els recursos són limitats, i caldrà gastar-se els diners amb els que s’ho mereixen. Venen temps difícils, molt difícils. El senyor Odriozola remarca que hem viscut durant molts anys per damunt de les nostres possibilitats i que hi ha hagut mancances de compromís personal de la banda d’alguns atletes. Potser hauria hagut d’afegir una certa responsabilitat seva, en tant que màxim representant de l’atletisme a casa nostra.\nSóc del parer que ens donen una percepció del tot equivocada sobre la qualitat de l’esport en el nostre país. Esportistes de primera línia certament que en tenim. Nadal, Gasol, Alonso, Contador, el grup de motoristes que manegen les màquines com si res, el doble títol de la selecció de futbol, són exemples d’excel•lents esportistes que en les seves modalitats mantenen posicions de primera categoria. Però sempre estem tractant de modalitats lligades estretament a interessos econòmics importants i no d’especialitats bàsiques en el món de l’esport. No som un país important en el camp de la natació, l’atletisme i la gimnàstica, que són les disciplines fonamentals de l’esport. Cada cap de setmana per la televisió ens omplen hores i hores de curses de cotxes i de motos, de partits de futbol, però si no vaig errat, des dels campionats d’Europa no he tingut ocasió de veure cap competició d’atletisme, ni reunió de gimnàstica...Penso que les televisions públiques, no només haurien de considerar que hi han altres esports que són d’interès i que haurien d’arribar a la ciutadania, i així també ajudarien a les persones que hi dediquen bona part del seu temps a practicar esports que no tenen com objectiu principal el benefici econòmic.\nM’adono compte que dels jocs olímpics encara no n’he dit ni una paraula. M’he anat engrescant i he quedat amallat. Ho deixaré per una segona part. Tinc arguments per fer-ho així. En Martí, quan vaig dir-li que escriuria alguna cosa dels jocs, va fer-me una observació: “ avi d’acord, ja m’ho llegiré, però mira que no sigui massa llarg. Ja m’agrada el que escrius, però hi poses molta teca”.\nHa passat quasi un mes des del darrer post. Molt temps sense escriure res ha de tenir una explicació. Des de fa molts anys que pateixo una fibril•lació auricular que mai m’havia produït cap molèstia, però fa unes setmanes, sense cap mena de dolor i conservant en tot moment l’enteniment, vaig perdre la capacitat de parlar. No podia expressar-me, en absolut podia respondre el que me preguntaven. Érem a casa, al migdia i jo estava parant la taula pels menuts que dinen abans que nosaltres per poder anar a l’escola. Van portar-me a Palamós, les corresponents actuacions mèdiques i passades unes hores, quan vaig recuperar la parla, cap a Sant Feliu. Sembla que un coàgul va tenir la “ mala pensada” d’aturar-se al coll i va retenir el pas de la sang, que va provocar-me la mudesa. De molèstia física no n’he tinguda cap i penso que la recuperació és quasi total. De vegades tinc la impressió que no trobo la paraula que voldria i que no m’expresso amb la suficient claredat que desitjo. Vaja, que he perdut una certa capacitat a l’hora de comunicar-me. El neuròleg diu que estic equivocat i que aquesta sensació l’experimenten moltes persones que han passat aquest mal tràngol. És la primera cosa que escric des de llavors i penso que he hagut d’esforçar-me més del que calia. A veure si mica en mica aniré recuperant la confiança, que és el que em diu que haig de fer el metge. Gràcies també a totes les persones que han tingut la delicadesa d’interesar-se i desitjar-me una diligent recuperació.


El Papa felicita el número 2.000 de Catalunya Cristiana - Arquebisbat de Barcelona\nEl Papa felicita el número 2.000 de Catalunya Cristiana\nEl setmanari d'informació religiosa rep una felicitació cordial del sant Pare que es podrà llegir íntegre el diumenge 21 de gener\n16 gener, 2018 -\n(Catalunya Cristiana) «Amb motiu de la publicació número dos mil del setmanari Catalunya Cristiana, desitjo fer arribar al seu equip editorial, als treballadors i als seus lectors la meva felicitació més cordial». Amb aquestes paraules el papa Francesc ha fet arribar al cardenal Joan Josep Omella una felicitació amb motiu del número 2.000 de Catalunya Cristiana. En el seu missatge, que es pot llegir íntegre a la portada del número 2.000, Francesc encoratja Catalunya Cristiana a continuar «treballant amb esperit de comunió eclesial i la il·lusió de contribuir cada vegada més a la difusió de l’alegria de l’Evangeli, única missió de l’Església».\nEl número 2.000 compta amb un tiratge extraordinari de 40.000 exemplars i té com a lema «2.000 setmanes amb tu». A banda de la felicitació del papa Francesc, s’hi publica una entrevista en exclusiva feta pel director, Jaume Aymar, al cardenal Pietro Parolin, secretari d’Estat de la Santa Seu.\nAl llarg de l’entrevista, Parolin aborda moltes qüestions d’interès, com la feina diplomàtica de la Santa Seu, la crisi de Veneçuela o de Jerusalem; la reforma de la Cúria i altres reptes de l’Església. Pel que fa a Catalunya, afirma: «Com és sabut, la Santa Seu, en estreta relació amb l’Episcopat, segueix amb atenció els esdeveniments a Catalunya, i en particular el futur de l’escenari que s’ha dibuixat després de les eleccions al Parlament autonòmic del 21 de desembre passat. Correspon a les parts involucrades analitzar aquesta situació de desencontre polític, duent a terme una reflexió amb honestedat i sinceritat. El que fa l’Església és animar les parts perquè continuïn parlant i escoltant-se».\nEl diumenge 28 de gener missa presidida pel cardenal Omella\nEl 21 de gener, festa de Sant Fructuós i els seus diaques, Catalunya Cristiana arriba a la fita històrica del número 2.000. Es tracta d’una de les efemèrides més rellevants en la història de gairebé quaranta anys d’aquest setmanari fundat, l’any 1979, per mossèn Joan E. Jarque i mossèn Francesc Malgosa. De fet, és l’únic setmanari religiós que es publica a Catalunya. «Un setmanari, a més, que va comptar amb la col·laboració des de primera hora de mossèn Joan Carrera, després bisbe», recorda l’actual director, Mn. Jaume Aymar.\nPer celebrar l’efemèride, el cardenal Joan Josep Omella, arquebisbe de Barcelona i president del patronat de la Fundació Catalunya Cristiana, presidirà una missa a la catedral de Barcelona. Serà el diumenge 28 de gener a les 19.00 h. D’altra banda, segons explica Aymar, «la sortida del número 2.000 és també una ocasió per anar introduint millores en els continguts, el disseny i l’edició del setmanari».\n«Creiem que el setmanari ha contribuït i contribueix a donar a conèixer la realitat de l’Església universal i les Esglésies locals que fan camí a Catalunya, a Andorra, les Balears i la resta d’Espanya, i a tots els indrets on hi ha missioners de parla catalana», manifesta Mn. Jaume Aymar. I prossegueix: «Divulguem la vida de parròquies, comunitats i moviments, amb una peculiar atenció a les situacions de vulnerabilitat i a les respostes que l’Església hi dona». Des de la seva fundació, Catalunya Cristiana ha comptat amb doble edició, en català i castellà. «Creiem que aquest esforç —afegeix Aymar— ha estat enriquidor per a totes dues llengües».


El Premi Sol arriba aquest any a la trentena edició - Diari de Girona\nEl Premi Sol arriba aquest any a la trentena edició\nEls finalistes són Axa, Pool Español de Riesgos Medioambientales i el Consorci per a la Normalització Lingüística El guardó premia la defensa de la figura del mediador col·legiat\nLa companyia DKV rebent el premi Sol 2018 de les mans de Jordi Triola. cmag\nLa companyia DKV rebent el premi Sol 2018 de les mans de Jordi Triola.\nUn dels actes que configuren la celebració de la Setmana Mundial del Mediador d'Assegurances és la concessió de l'anomenat Premi Sol que, aquest any, arriba a la trentena edició. Des de 1990 el Col·legi de Mediadors d'Assegurances de Girona atorga aquest guardó l'entitat, organisme o institució d'àmbit nacional o internacional que s'hagi destacat per la seva tasca d'enfortiment i defensa de la figura del mediador col·legiat i en les seves relacions amb el nostre Col·legi. Segons s'explica des del Col.legi i tal com s'assenyala a les bases del premi a la revista col·legial corresponent al segon trimestre, s'han publicat els finalistes que optaran al Premi Sol 2019. Concretament, en aquesta edició els finalistes que opten a rebre el premi són: Axa, Pool Español de Riesgos Medioambientales i Consorci per a la Normalització Lingüística.\nEl lliurament tindrà lloc el pròxim 17 d'octubre, durant l'acte institucional de la 45a Setmana Mundial del Mediador d'Assegurances. La cerimònia serà a 2/4 de 9 de la nit durant la gala que es farà a l'AC Hotel Palau de Bellavista.\nL'any passat el premi Sol va recaure en l'empresa DKV Seguros, els responsables de la qual van rebre el guardó de mans de Jordi Triola, president del Col·legi de Mediadors d'Assegurances. La llista de guanyadors d'aquest premi és molt llarga i només en una edició es va declarar desert, en concret l'any 2000. El primer guanyador va ser la firma Cresa-Grup Allianz-RAS. Durant aquestes trenta edicions els noms que integren la relació de guanyador ja demostren la importància i el prestigi que té el Premi Sol. Entre les empreses que s'han fet amb aquest reconeixement hi ha per exemple FIATC, Generali, Plus Ultra, Winterthur, Reale Assegurances, Liberty Serguros, Mapfre, Vitalicio o Sabadell Grup Assegurador. Altres guanyadors han estat el Consorcio de Compensación de Seguros, l'Agrupación Convencio RC Corredores, el Consejo General de los Colegios Mediadores de Seguros, la Real Acamedia Española o la Mútua de Propietaris, entre d'altres. El relleu a aquesta llarga llista es desvetllarà el dia 17 durant l'acte institucional de la Setmana Mundial.


TOT CIÈNCIES SOCIALS: LA SACERDOTESSA DE LAMBAYEQUE (PERÚ)\nPersonatge amb ones de mar i vas d`argent i d`or\nVasos d`argent i d´or\nTela textil de coure\nPectoral de petxines\nAixovar funerari amb imatges, màscares, llagrimes.\nRestes de la secerdotessa\nInvestigadors de l`excavació arqueològica de Chotuna-Chumancap han trobat a Chiclayo a 800 Kilometres al nord de Lima les restes funeraris d`una dona que va ser sacerdetessa de la cultura Lambayaque o Sicán.\nLa dona tenia entre 25 i 30 anys i va viure entre els anys 1250-1300 en els ultims dies d´aquesta cultura de la costa nord del Perú , la figura més important va ser el Señor de Sican el Tutankamon d`Amèrica del s III.\nEl conjunt dels béns trobats a la tomba mostren sense dubte el palau on vivia, justament amb les restes de set individuos , una flama de una quantitat d´obhectes realment impressionants en termes de qualitat i tecnologia,\ntot indicany que va gaudir d`un status alt durant tota la seva vida .\nLa seva joventut indica que el carrec era heriditari i la seves funcions eran eminentment religioses relacionades amb els rituals i sacrificis , la rebuda d`ofrenes i celebrar el canvis de les estacions la Lluna i les marees, segons Wester de la Torre director del projecte.\nTambé tenia contecte i relacions amb les cultures veïnes com Cajamarca i altres provincies d´Equador que la van proveir de petxines , or, ceràmica i altrea materials i productes d´alt preu de l`època.\nS´ han trobat urnes cerimonials que portaven objectes com icones i sobretot un ceptre d´or amb l`imatge de la divinitat de Lambayeuqe , objectes que donen importancia del càrrec que tenia.\nAl mateix temps es veu que la jerarquia religiosa i poder no era només una cosa d´homes , com demostra la troballa de les restes de la sacerdotessa de San Jose de la More de la cultura Mochica (100a.c-700d.c) del nord del Perú o de la troballa d ela mòmia de la dona del Cao l `única dona que va manar a aquella zona.\nWester de la Torre afirma que va ser als ultims moments d ´aquestes cultures que les dones manessin , cal veure si va ser una resposta de la societat en un moment de recuperar l´estabilitat o va ser una resposta conscient de la necessitat de la dones en el poder.\nPublicat per Sergi Justribó Àvila a 13:19\nEtiquetes de comentaris: ARQUEOLOGIA, CIVILITZACIONS PRECOLOMBINES, INQUES-PREINQUES, TRESORS


França redueix el període d'aïllament a set dies i Espanya es planteja abaixar-lo - Regió7 :: El Diari de la Catalunya Central\nFrança redueix el període d'aïllament a set dies i Espanya es planteja abaixar-lo\nFrança redueix el període d'aïllament a set dies i Espanya es planteja abaixar-lo Regió7\n? El primer ministre francès, Jean Castex, va anunciar ahir que el període de quarantena per a les persones que han donat positiu per coronavirus i els contactes es rebaixarà de catorze a set dies, en un moment en què França registra un augment sostingut en els nous contagis. Castex va defensar que «és primordial que cadascú respecti estrictament aquest període d'aïllament, per això es faran controls» i també va admetre que cal «aconseguir viure amb el virus sense permetre'ns caure de nou en una lògica de confinament generalitzat».\nD'altra banda, aquesta setmana Sanitat ha proposat reduir la quarantena de 14 a 10 dies en casos lleus o asimptomàtics. El director del Centre de Coordinació d'Alertes i Emergències Sanitàries, Fernando Simón, ha explicat que els estudis recents demostren que en les persones que tenen pocs símptomes o que no en tenen, la capacitat de transmissió del virus es perd abans. Aquesta mesura, que feia setmanes que s'estava estudiant, s'ha debatut amb les comunitats autònomes i fixarà algunes condicions. Salut també es planteja aplicar aquest canvi a Catalu-nya. «És competència autonòmica i quan els experts analitzin totes les evidències es podria implementar», ha argumentat Argimon\nCatalunya torna a superar el miler de casos i notifica vuit morts. Arreu


dimarts, 26 d'abril del 2022, a les 16.44\nEl contracte programa té una vigència de quatre anys, fins a 2017, i incorpora al model de Barcelona Televisió la prestació del servei de ràdio, amb l’emissora municipal Barcelona FM, que té la freqüència 91.0 FM. Tots els grups han elogiat el model de gestió i han coincidit a assenyalar que és important mantenir l’activitat de les televisions de districte per garantir l’aposta per la proximitat de la televisió pública de la ciutat.\nEl primer tinent d’alcalde, Joaquim Forn, ha destacat que l’aprovació del nou contracte programa dota de finançament suficient els serveis de ràdio i televisió de l’Ajuntament i ha remarcat que es manté “un model de gestió que s’ha aplicat a BTV des de la seva creació i que ha donat uns fruits crec que importants i positius.” Forn ha explicat que un dels objectius del nou contracte és la incorporació de la ràdio al servei que presta Informació i Comunicació de Barcelona, la societat municipal que gestiona BTV i BTVNoticies.cat; a més, el tinent d’alcalde ha dit que l’emissora Barcelona FM estarà plenament operativa el mes de setembre.\nEl president del Grup Municipal del PSC, Gabriel Colomé, ha destacat que amb el nou contracte es fa un pas endavant en el model de la televisió local de Barcelona, que “ha donat prestigi, imparcialitat i manca de conflicte polític a la televisió”. En una línia similar ha parlat el regidor d’ICV-EUiA, Joaquim Mestre, que s’ha mostrat favorable al nou contracte i ha remarcat que “podem dir amb orgull que la nostra televisió pública de Barcelona no ha estat objecte en els darrers sis anys ni de polèmica ni de crítica a diferència malauradament d’altres televisions públiques.”\nA més, Mestre ha destacat que “la proposta del contracte programa és un servei de mínims i no es podria reduir en cap cas el finançament” i ha alertat que el pressupost extraordinari per a Barcelona FM “és massa ajustat”. Pel que fa a la situació laboral, l’ecosocialista ha assenyalat que “s’ha de reflexionar sobre la internalització de la plantilla” abans que finalitzi el contracte programa, el 2017, una idea que també ha destacat el regidor d’Unitat per Barcelona Joan Laporta. El regidor d’ERC+DCat+RCat ha afegit, respecte a la incorporació de la ràdio i la plantilla, que potser “caldrà revisar si la dimensió del servei és suficient per abastir la televisió i la ràdio públiques”.\nEl Partit Popular hi ha votat en contra i s’ha preguntat si “és necessari tenir una ràdio pròpia tenint en compte la quantitat d’oferta que ja hi ha a la ciutat i amb la despesa que això suposa”. A més, la regidora popular Àngels Esteller ha demanat un “equilibri en l’ús del català i el castellà”, que se suprimeixi la publicitat del mitjà i que hi hagi més estabilitat per als treballadors.\nEl director de BTV, Àngel Casas, ha destacat que es tracta d’una notícia molt positiva de la qual se sent molt orgullós ja que suposa “poder ampliar els llocs de treball, per a quatre anys, i amb l’aportació d’una emissora de ràdio que se sumarà al projecte de BTV”.\nEl mateix plenari també ha aprovat la composició del nou Consell d’Administració, que integraran Josep Carbonell, Albert de Gregorio, Carles Nieto, Isona Passola i Vicenç Villatoro. En la votació el Partit Popular s’ha abstingut i hi han votat a favor la resta de grups.\nA l’inici del debat, una representació dels treballadors de Barcelona Televisió i BTVNotícies.cat s’han manifestat amb pancartes al Saló de la Reina Regent per demanar una millora de les condicions econòmiques. Reclamen recuperar el poder adquisitiu perdut amb la retallada que es va fer el 2013 i l’actualització de sous, congelats durant tres anys.\nSom al plenari per rebutjar la situació econòmica dels que fem @BTVcat . Prou retallades!! pic.twitter.com/CtoI5Ukpb2\n— Professionals de BTV (@SomBTV) julio 25, 2014\n— Àngels Esteller — betevé — Joan Laporta — Joaquim Forn — mitjans de comunicació — plenari municipal — política municipal — ràdio — televisió\nLa nova ordenança d’animals i l’ampliació de La Maquinista centren l’últim ple del curs polític\nS’aprova definitivament la nova ordenança de protecció, tinença i venda d’animals\nL’Ajuntament no permetrà la reconstrucció de Can Vies sense llicència d’obres\nL’Ajuntament alerta els consolats perquè els turistes siguin previnguts\nEl PSC opta per una nova executiva integradora\nEntrevista completa a Joaquim Forn\nL’oposició critica “la manca de polítiques” per frenar els desnonaments